ועדת החוץ והביטחון, כנסת 23, פרוטוקול מספר 51, 2020-10-26 09:30

גדעון סער: בוקר טוב לכולם.

גדעון סער: אנחנו התכנסנו הבוקר לקיים דיון מהיר בעניין הסרט "ג'נין ג'נין" בעקבות יוזמתו של חבר הכנסת אלעזר שטרן.

גדעון סער: אני מכיר, כמו אחרים כאן, את השתלשלות הדברים שנוגעת לסרט התעמולה הזה, אבל גם שנוגעת לאירועים, אירועי הלחימה, שהיו במסגרת מבצע "חומת מגן".

גדעון סער: אני כיהנתי כמזכיר הממשלה באותה תקופה.

גדעון סער: אני רק מציין שמול אותה תעמולה פלסטינית שקרית, חסרת יסוד, כפי שנקבע גם על ידי ערכאות שיפוטיות כאן בישראל במהלך השנים, התנהל מלכתחילה גם מאבק מדיני, מערכה מדינית.

גדעון סער: בשעתו היה ניסיון להקים ועדת חקירה של האו"ם בעקבות הקרבות במחנה הפליטים בג'נין.

גדעון סער: בסופו של דבר, אותה כוונה סוכלה.

גדעון סער: אני הייתי שותף אז.

גדעון סער: יצאתי לאו"ם בשליחות הממשלה יחד עם נציגים של משרדי הממשלה במאמץ לסכל אותה.

גדעון סער: ובסופו של דבר, כך היה.

גדעון סער: במהלך השנים הלוחמים שלחמו בג'נין מנהלים מערכה נגד סרט התעמולה של בכרי.

גדעון סער: זה עבר כמה אינסטנציות שיפוטיות.

גדעון סער: אין טעם כרגע שאני אסקור את כל השלבים, כי ממילא הדבר הזה בוודאי ייעשה בין על ידי יוזם הדיון ובין על ידי נציגי הלוחמים שנמצאים כאן.

גדעון סער: ראשון הדוברים יהיה יוזם ההצעה.

גדעון סער: חבר הכנסת אלעזר שטרן, בבקשה.

אלעזר שטרן: תודה, אדוני היושב-ראש.

אלעזר שטרן: צריך גם להגיד כאן תודה באמת לנציגי הלוחמים שמהרבה מאוד בחינות מקיימים את ערך הרעות כלפי חבריהם שלחמו איתם, אחים לנשק שלא נמצאים כאן.

אלעזר שטרן: אין ספק שמה שנעשה כאן ולאורך השנים שעברו מאז, כ-18 שנים, נעשה, בעיניי לפחות, כחלק מרוח צה"ל על המרכיבים השונים ברוח צה"ל, על המרכיב של טוהר הנשק, אבל לא פחות מכך – על המרכיב של אחוות לוחמים נוכח אין מי שילחם על כבודם של אותם לוחמים כאשר עושים את ההפך ממה שמגיע להם ומבזים את זכרם.

אלעזר שטרן: ולוחמי חטיבה 5, מהיכרותי אותם או מהשנים שאני זוכר אותם, אחת הפגיעות הכי קשות שהיה אפשר להגיד עליהם היא שהם לא שמרו על רוח צה"ל.

אלעזר שטרן: אני רוצה, ברשותך, אדוני היושב-ראש – אנחנו מלווים בצורה לא רציפה כמו החברים, כמו עורך הדין כספי, שהוא המנוע מאחורי הדבר הזה, אבל לא רק הוא.

אלעזר שטרן: לאורך כל השנים האלה, הייתי אומר כמעט מהיום הראשון, את המעקב אחר זה.

אלעזר שטרן: אני הייתי אז קצין חינוך ראשי וכמובן שהיינו רגישים מאוד לכל פגיעה בטוהר הנשק.

אלעזר שטרן: אני חושב שהמקרה שמדובר בו הוא עלילת דם של ממש.

אלעזר שטרן: אני חושב שזאת עלילת דם של ממש.

אלעזר שטרן: אין צבא בעולם, אין צבא בעולם, שלנוכח המודיעין שהיה על מה שמתרחש במחנה הפליטים ג'נין היה נוהג כמו שנהגו חיילי צה"ל ולא פותר את הבעיות האלה בדרכים הרבה יותר אגרסיביות מהקרקע או מהאוויר.

אלעזר שטרן: צריך להגיד את האמת שבמחנה הפליטים ג'נין נעשו עבירות של פגיעה באמנת ג'נבה בדרגה הכי גבוהה שיכולה להיות.

אלעזר שטרן: אבל העבירות האלה נעשו על ידי הצד הפלסטיני.

אלעזר שטרן: הם לקחו נשים וילדים, זה לא רק שהם הפכו אותם למגן אנושי, הם הפכו אותם ללוחמים של ממש.

אלעזר שטרן: ולמרות זאת, חיילי חטיבה 5, הצטרפו אליהם לוחמים מגולני, עשו את הכול אבל הכול כדי לפגעו כמה שפחות – אני לא רוצה להגיד חפים מפשע, אני לא רוצה להגיד בלתי מעורבים – אני רוצה להגיד שעשו את כל מה שהם יכלו לעשות כדי למעט בנפגעים בצד הפלסטיני.

אלעזר שטרן: ואני אומר את זה בכאב גדול: אני לא מפריד בצד הפלסטיני בין מחבלים לבין מי שאינם מחבלים.

אלעזר שטרן: הם הפכו בצד ההוא את כולם – איך אני אגיד את זה?

אלעזר שטרן: – לכאלה שאם הם יפגעו, זאת תהיה לא בעיה של מי שיפגע בהם, לא של חיילי צה"ל.

אלעזר שטרן: זאת אומרת, מה שאני אומר הוא שמי שפגע בבלתי מעורבים, אם היו כאלה במחנה ג'נין, הם המחבלים עצמם.

אלעזר שטרן: הם לא פגעו בהם בתוך ניהול הקרב.

אלעזר שטרן: הם פגעו בהם מראש.

אלעזר שטרן: הם הפכו אותם מראש, בדרך שהם מלכדו, באמצעים שהם נתנו להם, הם הפכו אותם מראש לשותפים ללחימה.

אלעזר שטרן: עכשיו, אנחנו לא התכנסנו פה, אבל "פטור בלא כלום אי-אפשר"; גם בלהגיד שמה שהיה צריך לעשות זה היה ההפך.

אלעזר שטרן: מדינת ישראל, צה"ל, היו צריכים לקחת את קרב ג'נין ולהראות איך מדינת ישראל משלמת ב-23 הרוגים, 13 מהם מהחטיבה, כדי לצמצם עד כמה שאפשר את הפגיעה באזרחים.

אלעזר שטרן: זה מה שהיה שם.

אלעזר שטרן: אני בטוח שצבאות אחרים בעולם, אמרתי קודם, היו פותרים את זה בדרך הרבה יותר פשוטה עם הרבה פחות נפגעים לצה"ל עם הרבה יותר נפגעים לצד השני.

אלעזר שטרן: כשאנחנו מישירים מבט, וזה לא קל לנו להישיר מבט למשפחות השכולות, אנחנו יודעים שבמקרה הזה, כמו במקרים אחרים, יש משפחות שכולות רבות, שבמילים עדינות אני אגיד: שמות סימן שאלה על הקפדת היתר של צה"ל, כמו במקרה הזה, גם של לוחמים מול חיי אדם שאנחנו שילמנו.

אלעזר שטרן: אבל עכשיו אמרנו את זה לגבי מה שהיה שם.

אלעזר שטרן: אני רוצה להגיד שהסרט שלשמו התכנסנו או בגללו התכנסנו – יש אנשי משפט ואקדמיה חוצי עמדות פוליטיות, שלאורך השנים קראו לאסור את הקרנת הסרט הזה.

אלעזר שטרן: אני חושב שלאיסור הקרנת הסרט, אדוני היושב-ראש, יש שתי מטרות.

אלעזר שטרן: אחת, דיברתי עליה: זה כבודם של הלוחמים, אלה שחיים על פני האדמה ואלה שחיים מתחת.

אלעזר שטרן: אבל לא פחות מכך – הצלת חיי אדם.

אלעזר שטרן: זאת אומרת, כשאתה מקרין סרט כזה – אני מכיר את קישור שעשו בין מה שסופר על "ג'נין ג'נין", בין ההסתה סביב "ג'נין ג'נין", לבין הפיגוע בצומת מירון.

אלעזר שטרן: אבל אין לי ספק שאם אתה מסתכל על נער פלסטיני, על ילד פלסטיני, על ערבי ישראלי, שרוצה אולי להשתלב במדינה הזאת, אבל התגלגל אליו הסרט הזה בתוך מדינת ישראל, האתגר שלנו, של צמצום הטרור, ייעשה הרבה יותר קשה.

אלעזר שטרן: אשר על כן חשבתי שהדיון הזה הוא דיון חשוב.

אלעזר שטרן: אני כמובן מברך אותך, אדוני היושב-ראש, שאתה יושב בראש הדיון הזה.

אלעזר שטרן: אני מכיר את העמדות שלך, את העמדות של החברים שיושבים כאן כולם.

אלעזר שטרן: כל מי שיושב כאן מבין חברי הכנסת, זו לא פעם ראשונה שהוא נחשף לעניין הזה.

אלעזר שטרן: זו לא פעם ראשונה שהוא נוקט עמדה בעניין הזה.

אלעזר שטרן: אני גם ישבתי בבית המשפט בלוד, נכחתי בחלק מהתהליך הזה.

אלעזר שטרן: אנחנו מכבדים את מערכת המשפט של מדינת ישראל.

אלעזר שטרן: אנחנו חושבים שזה בדיוק המקום שכנסת ישראל תעשה את כל מה שהיא יכולה במסגרת החוק כדי שכבודם של הלוחמים ולו על ידי זה שהסרט הזה יוקע ולא ימשיך להיות מופץ בכל דרך ובכל רשת, לאו דווקא באולמות קולנוע, ונמצא את הדרך איך להביע את דעתנו ואיך לעשות את זה.

אלעזר שטרן: תודה.

גדעון סער: תודה, חבר הכנסת שטרן.

גדעון סער: אני מודיע למען הפרוטוקול שהדיון הזה הוא דיון פתוח ולא חסוי לפי סעיף 120(ב) לתקנון הכנסת.

גדעון סער: מר אריה קדוש, בבקשה.

אריה קדוש: קודם כול, בוקר טוב.

אריה קדוש: כבוד הוא לנו להגיע אליכם לדיון הזה.

אריה קדוש: חיכינו הרבה זמן להגיע לכאן.

אריה קדוש: אני בקרב הייתי מג"ד הגדס"ר, מג"ד הסיירות.

אריה קדוש: ולמען היושרה וההגינות, מי שנלחם איתנו זה כל צה"ל.

אריה קדוש: אני מדבר על כל צה"ל.

אריה קדוש: זה חיל האוויר, חיל הים, השייטת, נח"ל, מפקד הנח"ל פה, ועוד, ועוד, ועוד.

אריה קדוש: וההרוגים הם גם מהסדיר וגם מהמילואים.

אריה קדוש: אצלנו נהרגו 15 חבר'ה, והחבר'ה נהרגו מכיוון שנהגנו בטוהר הנשק.

אריה קדוש: השאלה הנשאלת כאן היא: מה גבולות גזרה של חופש הביטוי?

אריה קדוש: מדינת ישראל התבלבלה.

אריה קדוש: היא התבלבלה בהגדרה של חופש הביטוי.

אריה קדוש: חופש הביטוי, גם כוכבי אמר את זה, זה לא חופש השיסוי.

אריה קדוש: הוכח כבר שהסרט הזה הוא הסתה לטרור.

אריה קדוש: אחרי עריכת הסרט, שני בני דודיו של בכרי השתתפו בפיגוע הטרור שבו נהרגו תשעה אנשים.

אריה קדוש: הם יושבים בכלא.

אריה קדוש: זאת לא שאלה של כן או לא.

אריה קדוש: בית הדין קבע בערכאות שהסרט הוא שקרי, שהסרט מסית לטרור.

אריה קדוש: כולם יודעים את זה.

אריה קדוש: אוקיי?

אריה קדוש: יש פה מלחמה על הבית.

אריה קדוש: ועכשיו הגיע תורכם.

אריה קדוש: בית המשפט לא מצליח להבין מה גבולות הגזרה בחופש הביטוי.

אריה קדוש: אז הוא קובע שיש שקר, ושקר, ושקר, אבל מתיר להראות את הסרט.

אריה קדוש: אני מייצג חטיבה במילואים שכרגע נמצאת באימון.

אריה קדוש: האימון היום נקבע לזכרו של בנה של גאולה בוסידן, שהיא איתנו בזום והיא תכף תדבר.

אריה קדוש: לא יכול להיות שהבית הזה לא יאמר את דברו ויגיד: אי-אפשר להראות את הסרט הזה.

אריה קדוש: הסרט שקרי.

אריה קדוש: הצד השני מנצח אותנו.

אריה קדוש: נתנו לסרט הזה פרס דב הזהב, דקל הזהב וכל מיני קשקושים.

אריה קדוש: זה סרט שכולו הסתה.

אריה קדוש: אם בית הדין יקבע בערכאה הנוכחית שהסרט הוא שקרי ויש הוצאת דיבה וישלמו כסף וימשיכו להקרין את הסרט, אז הפסדנו ונכשלנו כמדינה.

אריה קדוש: מהסיבה שאם אנחנו רוצים דו-קיום עם הצד השני, ואנחנו רוצים שקט ולא הסתה לטרור, צריך לחתוך את הדבר הזה אחרי 18 שנה.

אריה קדוש: מספיק.

אריה קדוש: עכשיו, תורכם.

אריה קדוש: אנחנו נקראנו לדגל.

אריה קדוש: יצאנו מהבית בערב פסח אחרי הפיגוע במלון פארק.

אריה קדוש: לא הייתי בברית של הבן שלי.

אריה קדוש: קראו לי.

אריה קדוש: באתי.

אריה קדוש: שילמתי את המחיר.

אריה קדוש: עכשיו מדינת ישראל צריכה לשלם את המחיר בהגנה עלינו.

אריה קדוש: לא יכול להיות שיראו את הסרט הזה באוניברסיטה העברית פה ויעשו הילולות סביבו, ובכל מיני אוניברסיטאות.

אריה קדוש: לא יכול להיות שהילדים שלי יראו את הסרט ויגידו: מה?

אריה קדוש: באמת עשיתם את זה?

אריה קדוש: זה לא יכול להיות.

אריה קדוש: איך אמר המרצח?

אריה קדוש: אם יראו את הסרט מספיק פעמים, בסוף יגידו שזאת אמת.

אריה קדוש: וזה שקר.

אריה קדוש: ולכן אתם הקול הקורא שלנו לבית המשפט.

אריה קדוש: ואני קורא מכאן לשופטי ישראל: תרדו לעם, מספיק; עברתם את הגבולות; אתם פוגעים בנו, לא משנה אם זה דתיים, חילוניים, והיו גם ערבים איתנו בקרב.

אריה קדוש: היו בני מיעוטים מכל קצוות החברה הישראלית.

אריה קדוש: די.

אריה קדוש: בכרי לקח גלימה שקרית והציג איזשהו סרט שהוא עלילת דם טוטלית.

אריה קדוש: אז כל פעם הוא מוריד כמה שניות.

אריה קדוש: אם בית המשפט יגיד: תורידו חמש שניות ויקרינו את זה – זו תבוסה של החברה הישראלית.

אריה קדוש: נכון, מדינת ישראל היא מדינה קטנה, היא בת 72.

אריה קדוש: אבל צריך שיהיו פה החלטות אמיצות של הבית הזה.

אריה קדוש: לא רק החלטות אמיצות שלנו בלילה, שאנחנו לא ישנים.

אריה קדוש: זה כל פעם מת עוד הורה שכול.

אריה קדוש: וכיושב-ראש העמותה מה אני אגיד להם?

אריה קדוש: זאת בושה.

אריה קדוש: תגמרו את הבושה הזאת.

אריה קדוש: אנחנו חיים בבושה.

אריה קדוש: זה נראה סתם דבר, אבל זאת בושה.

אריה קדוש: ויפסיקו כל עורכי הדין אצל היועץ המשפטי להגיד שזה סתם דבר ואתם מאדירים את הסרט.

אריה קדוש: אתם לא הייתם בקרב.

אריה קדוש: אתם לא יודעים מה זה להוציא חצי גופה.

אריה קדוש: מה לרוץ אחרי גופה שנחטפה.

אריה קדוש: מה זה להוציא ילד פלסטיני מהרוצחים ומה זה לקחת אדם זקן לבית החולים באמצע הלילה ואחרי זה בכרי לוקח אותו לעשות את הסרט.

אריה קדוש: מי נמצא בסרט?

אריה קדוש: כל המרצחים.

אריה קדוש: איזה מרצחים?

אריה קדוש: בבקשה, זה הבמאי.

אריה קדוש: הזה הרוצח, הטרוריסט, שנהרג בקרב עם השב"כ.

אריה קדוש: יושב פה ראש השב"כ באותה תקופה.

אריה קדוש: די.

אריה קדוש: זה קרקס.

אריה קדוש: תגמרו עם הקרקס הזה.

אריה קדוש: מספיק.

אריה קדוש: תודה רבה.

גדעון סער: תודה, אריה.

גדעון סער: ישראל כספי, בבקשה.

 << דובר >> ישראל כספי: בוקר טוב.

 << דובר >> ישראל כספי: אני רוצה קודם להודות ליושב-ראש הוועדה, לחבר הכנסת אלעזר שטרן, ולמעשה, לכל חברי הוועדה, שבאמת נרתמו ומסייעים לנו לאורך כל השנים.

 << דובר >> ישראל כספי: אדוני היושב-ראש, כמו שחברי אמר, הגיעו מים עד נפש כבר מזמן.

 << דובר >> ישראל כספי: אנחנו באים לכאן באיחור של 19 שנה לריב את ריבה של מדינת ישראל, של צבא הגנה לישראל, של חברינו, המשפחות השכולות, ו-23 חברינו שנהרגו, ואחרונים – אנחנו, 3,500 לוחמים.

 << דובר >> ישראל כספי: יצאנו לקרב.

 << דובר >> ישראל כספי: אתם שלחתם אותנו.

 << דובר >> ישראל כספי: המדינה שלחה אותנו.

 << דובר >> ישראל כספי: בוגי היה איתנו פעם אחר פעם.

 << דובר >> ישראל כספי: הוא היה סגן הרמטכ"ל.

 << דובר >> ישראל כספי: מופז היה המ"פ שלי בצנחנים.

 << דובר >> ישראל כספי: אדוני, אני מבקש רק במילה באמת לתת רקע שלי.

 << דובר >> ישראל כספי: אני התחלתי באוגוסט את השנה ה-50 שלי על מדים.

 << דובר >> ישראל כספי: אני נצחן מדור יום כיפור.

 << דובר >> ישראל כספי: לחמתי בחווה הסינית.

 << דובר >> ישראל כספי: יש לי עיטור מופת מקרב החווה הסינית.

 << דובר >> ישראל כספי: נפצעתי למוחרת בראש הגשר.

 << דובר >> ישראל כספי: אחרי שנה חזרתי לשרת בצנחנים.

 << דובר >> ישראל כספי: אני משרת היום באוגדה 98.

 << דובר >> ישראל כספי: כל השנים ביחידות הקרביות.

 << דובר >> ישראל כספי: הייתי שם בג'נין.

 << דובר >> ישראל כספי: אנחנו לא מאמינים, אדוני היושב-ראש, למה שקורה לנו כחברה, כמדינה.

 << דובר >> ישראל כספי: דרך אגב, אין לי ולנו בעיה עם מוחמד בכרי.

 << דובר >> ישראל כספי: הוא אויב שלנו.

 << דובר >> ישראל כספי: זה אך ברור וזה מובן.

 << דובר >> ישראל כספי: האיש הזה, שוב אני אקריא לכם כותרת מלפני שנתיים וחצי.

 << דובר >> ישראל כספי: הבמאי מוחמד בכרי בלנון: נרמול היחסים עם האויב הציוני – כולנו, האויב הציוני –זה בגידה.

 << דובר >> ישראל כספי: הוא אומר בלבנון לערבים, החברים, האחים שלו, שלא יעזו לדבר איתנו.

 << דובר >> ישראל כספי: הבאתי גם את הספר על המגזר הפלסטיני בישראל שכתב פרופ' דן שיפטן.

 << דובר >> ישראל כספי: האיש הזה, אמר לי פרופ' שיפטן, הוא הערבי המסוכן ביותר במדינת ישראל.

 << דובר >> ישראל כספי: אבל זה אפילו לא הוא.

 << דובר >> ישראל כספי: מי שעשו את הסרט הזה הם המחבלים.

 << דובר >> ישראל כספי: האיש הזה, אני נתתי לכם את הניירות, איאד סמודי – יש לכם מסמך שקיבלנו דרך דובר צה"ל שהעביר לנו השב"כ בזמנו, כשהיינו בקשר עם אבי דיכטר כראש שב"כ.

 << דובר >> ישראל כספי: איאד סמודי הוא מפיק הסרט בפועל.

 << דובר >> ישראל כספי: אנחנו רצינו להציג פה מצגת, בסוף אנחנו לא מקרינים אותה בגלל קוצר הזמן.

 << דובר >> ישראל כספי: הסרט נפתח בתמונה של איאד סמודי, ומוחמד בכרי כותב: איאד סמודי, מפיק בפועל של הסרט, שנרצח בהתקלות עם חיילי צה"ל ביוני, חודשיים אחרי הקרב, ביוני 2002.

 << דובר >> ישראל כספי: בביתו נמצאים 30 מטעני חבלה.

 << דובר >> ישראל כספי: האיש הזה מספק אמצעי חבלה למחבלים ונהרג חמוש בהתקלות עם כוח צה"ל.

 << דובר >> ישראל כספי: הגיבור השני, יש לכם גם מכתב עליו מהשב"כ, מלבין לנו אותו צה"ל, מסמכים שאנחנו – אני עורך דין.

 << דובר >> ישראל כספי: אני משמש כעורך דין הלוחמים משנת 2003 בבג"ץ שבכרי מגיש.

 << דובר >> ישראל כספי: אני מביא את החומרים האלה, אנחנו מביאים, שוב, הלוחמים.

 << דובר >> ישראל כספי: לא המדינה.

 << דובר >> ישראל כספי: אכרם אבו סבע, גיבור הסרט.

 << דובר >> ישראל כספי: יש לכם בנייר.

 << דובר >> ישראל כספי: האיש הזה הוא מחבל.

 << דובר >> ישראל כספי: איש כוח 17.

 << דובר >> ישראל כספי: הוא הגיבור של הסרט.

 << דובר >> ישראל כספי: הוא הדמות הדומיננטית שמופיעה.

 << דובר >> ישראל כספי: השקרן, המנוול, הרוצח הזה מדבר – שאף כל אדם תמים שרואה את הסרט מספר: אתם לא מבינים מה עשיתם, היהודים.

 << דובר >> ישראל כספי: אני חינכתי את הילדים שלי לאהוב אתכם.

 << דובר >> ישראל כספי: עד הקרב בג'נין.

 << דובר >> ישראל כספי: ואבי דיכטר מעביר לדובר צה"ל מכתב שאנחנו מביאים לבג"ץ שאכרם אבו סבע, שנה לפני שנכנסנו, הוא אוהב ציון, הוא אוהב את היהודים וחינך את הילדים לחיות איתם – כך הוא מספר בספר – עושה חפלה בבית שלו על רצח של קצין צה"ל בוואדי ערה ופציעה של חייל נוסף.

 << דובר >> ישראל כספי: כך שיש לנו עניין עם סרט של המחבלים.

 << דובר >> ישראל כספי: הכסף ניתן על ידי הרשות הפלסטינית.

 << דובר >> ישראל כספי: ואנחנו – פשוט לא ייאמן.

 << דובר >> ישראל כספי: במקום שמדינת ישראל, ממשלת ישראל, תצא באופן הכי ברור, הכי גלוי, לעזרתנו, להגנתנו – אני נפצעתי שלוש פעמים במהלך שירותי הצבאי.

 << דובר >> ישראל כספי: לא הייתה שאלה בכלל.

 << דובר >> ישראל כספי: לקחו אותי לבית חולים וטיפלו בי.

 << דובר >> ישראל כספי: אנחנו כבר 19 שנים פצועים בנפש, ברוח, בתדמית.

 << דובר >> ישראל כספי: מישהו מנסה לפגוע בנו במקום הכי חשוב לכל אדם, לכל אחד מאיתנו, בשמנו הטוב, בציפור הנפש שלנו.

 << דובר >> ישראל כספי: מציג אותנו הסרט הזה כרוצחים, פושעי מלחמה ונאצים.

 << דובר >> ישראל כספי: הדבר היחיד, מעבר לדיבורים, שקרוב ל-15 אנשים שבכרי מראה, הוא פוטומונטג' ויזואלי, וידאו, שאני ניתחתי אותו כאן כשהגשתי את זה לבג"ץ.

 << דובר >> ישראל כספי: 30 שניות, הוא עושה 16 חיתוכים כדי להראות אותנו משכיבים 20 אנשים צעירים, כפותים בידיים על הקרקע והוא מייצר סצנה שטנק עולה עליהם, דורס אותם, הופך אותם לבצק אדם.

 << דובר >> ישראל כספי: ואכרם אבו סבע, המחבל, גיבור הסרט, אחר כך מתבדח, שבדיחה שלהם הייתה שאנחנו עם הבצק מילאנו את הבורות של המחנה.

 << דובר >> ישראל כספי: ואנחנו לוקחים ראשי ילדים ומרוצצים אותם.

 << דובר >> ישראל כספי: ועומד פה גיבור אחר של הסרט, ד"ר ראלי, מנהל בית החולים, ומספר שהפגנו עם טנקים את בית החולים ושרפנו את רובו.

 << דובר >> ישראל כספי: ובכרי מסתובב איתו.

 << דובר >> ישראל כספי: רואים בסרט את בכרי מסתובב.

 << דובר >> ישראל כספי: בכרי לא יכול להגיד: אמרו לי, סיפרו לי, לא הייתי, כן הייתי.

 << דובר >> ישראל כספי: בכרי מסתובב בבית החולים ששריטה לא קיבל.

 << דובר >> ישראל כספי: היינו עם טנקים.

 << דובר >> ישראל כספי: לא הפעלנו אותם, אדוני היושב-ראש.

 << דובר >> ישראל כספי: היו תותחים.

 << דובר >> ישראל כספי: לא הפעלנו אותם.

יאיר גולן: בית החולים רחוק מהמ"פ.

יאיר גולן: לא קרוב למ"פ.

אריה קדוש: נכון.

אריה קדוש: מחוץ למ"פ.

יאיר גולן: כן.

 << דובר >> ישראל כספי: והוא מתאר ששרפו.

 << דובר >> ישראל כספי: ועכשיו, לפני שלושה חודשים, סוף כל סוף, שוב, הכול רק אנחנו, הגעתי עוד פעם לעמוס גלעד, שגם, כמו אבי דיכטר בזמנו כל הזמן, עמוס גלעד היה כל הזמן איתנו.

 << דובר >> ישראל כספי: הוא נתן לנו תצהיר עכשיו, שד"ר ראלי מספר, סיפר בזמנו, רק עכשיו קיבלנו את התצהיר, שהם באו ואמרו לד"ר ראלי: תשמע, נתנו לך גנרטורים, חשמל, תרופות, הכול, מה שאתה צריך; איך אתה מעז לספר עלינו שהפגזנו וכן הלאה?

 << דובר >> ישראל כספי: אז הוא אומר לו: תשמע, מה יכולתי לעשות?

 << דובר >> ישראל כספי: באו אליי חמושים ואיימו עליי עם נשק ונאלצתי לומר את הדברים.

 << דובר >> ישראל כספי: ואנחנו יודעים איך הסרט הזה נעשה.

 << דובר >> ישראל כספי: בכרי לפני האנשים פלקטים ענקיים והם הקריאו למצלמה את מה שהוא הכניס להם.

 << דובר >> ישראל כספי: אני מפסיק בזה לדבר על הסרט.

 << דובר >> ישראל כספי: אני רוצה לדבר רק על מדינת ישראל.

 << דובר >> ישראל כספי: חברים, אני אומר לכם, אין נאמנים וציונים גדולים מאיתנו.

 << דובר >> ישראל כספי: יש כמונו.

 << דובר >> ישראל כספי: אין גדולים מאיתנו.

 << דובר >> ישראל כספי: אנחנו נאמנים למדינה הזאת בלב ובנפש.

 << דובר >> ישראל כספי: אנחנו נצא לכל קרב עתידי.

 << דובר >> ישראל כספי: אריה כבר אמר, החברים שלנו עכשיו נמצאים באימון הגדול של צה"ל.

 << דובר >> ישראל כספי: אנחנו נצא לכל קרב אם מדינה תגן עלינו או לא תגן עלינו.

 << דובר >> ישראל כספי: כי היא לא שייכת לאף אחד.

 << דובר >> ישראל כספי: היא לא של גדעון סער, ולא של אבי דיכטר, ולא של יאיר גולן.

 << דובר >> ישראל כספי: היא של כולנו ואנחנו חלק בלתי נפרד ממנה.

 << דובר >> ישראל כספי: אבל איך זה ייתכן שהמדינה משאירה אותנו לבד 19 שנים וזה לא עושה את הדבר המינימלי כדי לצאת להגנתנו, כדי לשלוח את היועץ המשפטי לממשלה, כדי לשלוח את פרקליטי המדינה?

 << דובר >> ישראל כספי: ואנחנו, אחרי שלושה דיונים משפטיים.

 << דובר >> ישראל כספי: ועכשיו, אני רוצה לגעת, אדוני, במערכת המשפט.

 << דובר >> ישראל כספי: אני עורך דין ומערכת המשפט יקרה לליבי וחשובה, בעיניי.

 << דובר >> ישראל כספי: היא אחד המסדים החשובים לקיום החברה הישראלית והדמוקרטיה.

 << דובר >> ישראל כספי: ואחרי שאמרתי את כל זה, בית המשפט במדינת ישראל עושה לנו דבר שלא ניתן להכלה.

 << דובר >> ישראל כספי: אנחנו לא יכולים להשלים איתו לא מהיום – כבר 17 שנים, מ-2003.

 << דובר >> ישראל כספי: אני מזכיר למי שלא זוכר.

 << דובר >> ישראל כספי: אני אומר לכם, קיבלנו את פסק הדין של בג"ץ שאמר – דרך אגב, שלושת פסקי הדין אומרים אותו דבר.

 << דובר >> ישראל כספי: היה פסק דין של בג"ץ ואחר כך תביעת לשון הרעה של חמישה חיילים מהחוזי והעליון.

 << דובר >> ישראל כספי: בשלושתם אותו תסריט: אתם –אנחנו, הלוחמים – צודקים, ישרים, הגונים, לא נפל רבב בהתנהגותכם; עלילת דם זדונית של האויב.

 << דובר >> ישראל כספי: ואחרי כל זה – בלשוני אני אומר – אחרי זה אמרו לו: מוחמד, אתה רואה את הדלת?

 << דובר >> ישראל כספי: צא החוצה ותמשיך להקרין עליהם את הסרט הזה.

 << דובר >> ישראל כספי: אנחנו כל כך נדהמנו ממה שקבעו אז.

 << דובר >> ישראל כספי: השופטת דורנר אמרה, מה שאריה אמר נדמה לי: אלה ואלה דברי אלוהים חיים.

 << דובר >> ישראל כספי: השקרן המתועב הזה, שמתאר את מה שאמרתי, לא אחזור על זה, שעשינו מאנשים בצק.

 << דובר >> ישראל כספי: ואנחנו שאומרים שהיינו אימא תרזה, שלא הפעלנו את נשקנו.

 << דובר >> ישראל כספי: ואני אומר לכם פה, שוב, כבר אנחנו אומרים את זה כמה שנים, נזהרנו הרבה שנים: חלק גדול מהחברים שלנו נהרגו כי נצרנו את נשקנו, כי לא הפעלנו את הנשק שלנו, כי לא השתמשנו לא בטנקים ולא בתותחים ולא בכלים הרבים אחרים.

 << דובר >> ישראל כספי: ואחרי כל זה, בא בית המשפט ומתיר להקרין את הסרט.

 << דובר >> ישראל כספי: אנחנו היינו בהלם כזה שהיינו פה שלושה שבועות, במרחק של 400 מטר מכאן.

 << דובר >> ישראל כספי: הפינה של בית המשפט נקראת עד היום: כיכר "ג'נין ג'נין" בפי העם.

 << דובר >> ישראל כספי: ישבנו שם שלושה שבועות.

 << דובר >> ישראל כספי: מעוצמת העלבון, מהתחושה של הכושי עשה את שלו והכושי היכול ללכת, לא יכולנו לחזור לבתינו.

 << דובר >> ישראל כספי: הורים שכולים ולוחמים היינו שם שלושה שבועות.

 << דובר >> ישראל כספי: ואז אמרו לנו כל חכמי המשפט, אמרו לי, פרופ' משה נגבי מקול ישראל, זכרונו לברכה, רובינשטיין, רייכמן, כולם אמרו: ישראל, בבג"ץ זה היה סיפור אחר; תלכו לתביעת לשון הרעה ותנצחו.

 << דובר >> ישראל כספי: הלכו חמישה לוחמים.

 << דובר >> ישראל כספי: אני לא אלאה אתכם בפרטים, אבל, שוב, פעמיים בתי המשפט המחוזי והעליון אמרו: אתם - - -

גדעון סער: מר כספי, אני נאלץ לעצור אותך.

גדעון סער: כי אם אני לא אעצור אותך, אנחנו לא נוכל לקיים דיון ואנחנו לא נוכל לקבל החלטה.

 << דובר >> ישראל כספי: אדוני, עוד דקה.

גדעון סער: ויש לנו עניין לקבל החלטה.

גדעון סער: אני מצטער.

גדעון סער: אולי הייתי צריך להתריע קודם.

גדעון סער: אבל לא עשיתי את זה.

גדעון סער: אז האחריות על כך עליי.

 << דובר >> ישראל כספי: אני מבקש עוד דקה.

יאיר גולן: ישראל, הסברת היטב.

יאיר גולן: זה בסדר.

יאיר גולן: זה בסדר.

גדעון סער: גברת גאולה בוסידן נמצאת איתנו בזום.

שמואל לטקו: כן.

גדעון סער: כן.

גדעון סער: אם שכולה.

גדעון סער: בבקשה, גברתי.

גדעון סער: את יכולה לשחרר את ה-Mute?

גאולה בוסידן: שומעים אותי?

יאיר גולן: שומעים, שומעים.

גאולה בוסידן: אני רוצה שתסתכלו.

גאולה בוסידן: תסתכלו טוב, ממש טוב.

גאולה בוסידן: זה עמית.

גאולה בוסידן: זה עמית מגבעתי.

גאולה בוסידן: אני אראה את עוד פעם.

גאולה בוסידן: כי זה חייב להיות חקוק אצלכם בלבבות.

גאולה בוסידן: יפה תואר, ערכי, לוחם גבעתי, בפלחו"ד שקד, אחרי שירות סדיר מלא.

גאולה בוסידן: היה אמור להיות שנה משוחרר, כמו כל חייל בצה"ל.

גאולה בוסידן: אבל מה לעשות?

גאולה בוסידן: פיגוע במלון פארק, פיגועים חוזרים ונשנים, שנת 2000, שנת הטרור המטורפת במדינת ישראל, ומגייסים אותו בצו 8.

גאולה בוסידן: אני פונה אליכם פה, חברי הוועדה הנכבדים, וברשותך, אדוני הנכבד גדעון סער, אני אימא של עמית.

גאולה בוסידן: אבל אני גם אימא של יעל בוסידן ואני גם אימא של רן בוסידן, שייבדלו לחיים ארוכים וטובים, שניהם חיילים מצטיינים.

גאולה בוסידן: אני רוצה שתדמיינו שאתם מקריבים חייל, את הבן הבכור שלכם, ואחר כך גם מגייסים עוד ילדים לצבא ומכבסים את המדים שלהם, והלב נקרע.

גאולה בוסידן: אבל הם לא ויתור על שירות צבאי.

גאולה בוסידן: גם אני לא.

גאולה בוסידן: זה היה ברור להם שהם עושים שירות צבאי מלא.

גאולה בוסידן: יעל שירתה במפרשית.

גאולה בוסידן: יעל לא הייתה בשבת כשעמית גויס.

גאולה בוסידן: הם אפילו לא נפרדו כמו שצריך.

גאולה בוסידן: היא לא סולחת לעצמה על זה עד היום.

גאולה בוסידן: חיילת מצטיינת.

גאולה בוסידן: רן, חייל פלוגתי מצטיין.

גאולה בוסידן: חייל שאיתר, כשהוא היה חייל מסווג בשירות מודיעין, הוא איתר את שני הישראלים שהלכו לאיבוד בירדן.

גאולה בוסידן: הוא התריע על זה.

גאולה בוסידן: הקפיצו כוחות וחילצו אותם.

גאולה בוסידן: בעלי איציק, רב סרן בצה"ל, הקים את יחידת האיסוף בפיקוד הצפון.

גאולה בוסידן: אני אחות של ארבעה לוחמים שגייסו אותם במלחמת יום הכיפורים.

גאולה בוסידן: בשעה אחת ארבעה אחים נעלמו מהבית לתעלה ולחרמון.

גאולה בוסידן: ונשארנו אני ואחותי הקטנה בבית.

גאולה בוסידן: אנחנו משפחה שורשית של לוחמים.

גאולה בוסידן: אני לא האמנתי, לא האמנתי, שמדינת ישראל שבתוכה גדלתי – ההורים שלי עלו מלוב – שבתוכה גדלתי וההורים שלי באו לארץ וגרו באור יהודה וגידלו משפחה לתפארת, אני לא האמנתי שנגיע לרגע הזה, ליום הזה, שאני אצטרך לבוא ולהתחנן בפניכם, אנשי הוועדה.

גאולה בוסידן: בבקשה, תשימו סוף לסאגה הזאת.

גאולה בוסידן: תשימו סוף לסאגה.

גאולה בוסידן: חמש דקות לקח לעמית.

גאולה בוסידן: התקשרו לגייס אותו.

גאולה בוסידן: אמרתי לו: עמית, חכה, תאכל, תשתה משהו.

גאולה בוסידן: אמר לי: לא, אימא, מחכים לי, אני חייב.

גאולה בוסידן: אתם יודעים מה הוא כתב חודש לפני שהוא נהרג?

גאולה בוסידן: אני אקריא לכם את הבית האחרון מהשיר: חתיכת גן עדן.

גאולה בוסידן: אני אקריא לכם את כל השיר בעצם.

גאולה בוסידן: זה קצר.

גאולה בוסידן: חודש לפני שהוא נהרג, הוא כתב.

גאולה בוסידן: ולא ידעתי את זה.

גאולה בוסידן: גילינו את החוברת אחרי שהוא נהרג: "לו הייתה לי חתיכת גן עדן / חלקה של אדמה בחול / לו הייתה לי חתיכת גן עדן / שהשקעתי את הכול.

גאולה בוסידן: // לו שתלתי שם עשב דשא ועץ של זית בחצר / וגם יונה על עץ אשל / וסגרתי בגדר.

גאולה בוסידן: // לא קל לבנות עולם טוב יותר לילדים / כשהרוע פה שולט / כשאומרים שיהיה טוב, למה בעצם מתכוונים?

גאולה בוסידן: / תגידו לי את האמת.

גאולה בוסידן: // לו אז הגיעה עת אביב / והחלקה הפכה לגן / הכול פרח פה מסביב / או אז היה כל כך מושלם.

גאולה בוסידן: // ולו הגיעו שועלים לגן / ועברו את הגדר / מגן סמוך הם הגיעו לכאן / כדי לספח אליהם את החצר.

גאולה בוסידן: // את השתילים עקרו, את הדשא הם הרסו / את עץ הזית כרתו מזמן / את היונה שלחו עם מסר כה ברור / שלא תחזור עוד לעולם.

גאולה בוסידן: // לו הייתה לי חתיכת גן עדן / חלקה של אדמה וחול / בשביל עליה להגן / הייתי עושה את הכול.

גאולה בוסידן: " אלה לא היו מילים מהפה ולחוץ.

גאולה בוסידן: בזמן אמת גייסו אותו.

גאולה בוסידן: תוך חמש דקות הוא היה בחוץ.

גאולה בוסידן: חמש דקות.

גאולה בוסידן: הוא לא לקח כלום.

גאולה בוסידן: מברשת שיניים, מגבת, ומשחת שיניים ויצא.

גאולה בוסידן: אמר: אימא, אל תעכבי אותי.

גאולה בוסידן: אמרתי לו: עמית, תאכל.

גאולה בוסידן: פחדתי.

גאולה בוסידן: נתתי לו את החיבוק הכי ארוך שנתתי לו בחיים כשלא לא אמרו לי משהו, שהוא לא יחזור משם.

גאולה בוסידן: והוא לחם.

גאולה בוסידן: קראו לו "קודקוד".

גאולה בוסידן: קראו לו "חוד החנית".

גאולה בוסידן: תשאלו את עופר המ"מ שלו.

גאולה בוסידן: חייל בן 22, שירות ראשון של מילואים, והוא נעלם לנו מהחיים.

גאולה בוסידן: והוא היה בא לעופר כל ערב ואומר לו: עופר, אני איתך; אני איתך – תשאלו את המ"מים שלו – אני איתך - - - תשעה ימים של קרב שלא משעתי ממנו.

גאולה בוסידן: בסוף הוא נהרג תוך חילוץ.

גאולה בוסידן: חבר ללוחמים.

גאולה בוסידן: אף אחד לא הכיר אותו כמעט.

גאולה בוסידן: רק בשביל עמית, הרעות, האחווה, הערכים.

גאולה בוסידן: אדוני היושב-ראש הוועדה, גדעון סער, הייתה שר החינוך.

גאולה בוסידן: אני בוגרת משרד החינוך, 36 שנים במערכת.

גאולה בוסידן: ביום שעמית נהרג אני הייתי בשיעור.

גאולה בוסידן: זה ביום הזיכרון לשואה ולגבורה כ"ז בניסן תשס"ב.

גאולה בוסידן: אני הייתי באמצע שיעור ולימדתי את הילדים על הגבורה של היהודים שהיו בגטאות.

גאולה בוסידן: לא ידעתי שבאותה ששעה בכלל עמית לא היה בחיים.

גאולה בוסידן: ולא רק זה שהוא לא היה בחיים, גם גופתו נחטפה.

גאולה בוסידן: הוא היה בין שלושת הגופות שנחטפו לאחד הבתים.

גאולה בוסידן: ולכן אמרו לנו: עמית נעדר.

גאולה בוסידן: אמרתי: אוקיי, אימא לחייל קרבי לוקחת בחשבון שיקרה משהו לחייל קרבי.

גאולה בוסידן: לא רציתי שהוא יהיה קרבי, אבל הוא עמד על זה והתעקש.

גאולה בוסידן: למה?

גאולה בוסידן: כי הוא האמין במדינה.

גאולה בוסידן: חבריי חברי הוועדה, אנחנו חינכנו את הילדים מגיל אפס להכיר את הארץ.

גאולה בוסידן: הם לא טסו לא לאירופה כמו הילדים היום.

גאולה בוסידן: לא לאירופה ולא לשום ארץ אחרת.

גאולה בוסידן: הם למדו להכיר את הארץ דרך הרגליים.

גאולה בוסידן: אבל כשהיה האירוע הזה, כשהיה האירוע הזה, והוא נהרג בג'נין ואמרתי: אוקיי, קורה.

גאולה בוסידן: הומלץ לצל"ש הרמטכ"ל אפילו.

גאולה בוסידן: נעזוב את הסאגה הזאת, זה סיפור בפני עצמו.

גאולה בוסידן: אבל אני חייבת לציין שאחרי האירוע פתאום, בספטמבר יוצא הסרט של בכרי.

גאולה בוסידן: בכרי, שבעצם מקבל משכורת מאיתנו, אני משלמת, תבינו מה קרה.

גאולה בוסידן: המדינה רצחה את עמית פעמיים.

גאולה בוסידן: בכרי מקבל ממני, מהמיסים שלי משכורת כדי להיות כביכול במאי.

גאולה בוסידן: התראיינתי מולו בעימות בטלוויזיה.

גאולה בוסידן: התראיינתי מול גרבוז, שהודה שהייתה פה עריכה.

גאולה בוסידן: עכשיו, 18.6 שנים אנחנו מתגלגלים.

גאולה בוסידן: אני בשנתיים הראשונות, חבריי חברי ועדת החוץ והביטחון שאני מאוד מעריכה ומכבדת, שנתיים הראשונות לא הייתי בבית.

גאולה בוסידן: אני רוצה שתבינו.

גאולה בוסידן: אני הייתי בבתי המשפט.

גאולה בוסידן: אני הייתי בראיונות טלוויזיה.

גאולה בוסידן: אני הייתי בעימות מול בכרי.

גאולה בוסידן: היה עימות שהוא ביטל בדקה ה-90 כי הוא לא רצה להתעמת מולי.

גאולה בוסידן: אני הייתי בכל ערוצי התקשורת האפשריים, ובמצפה רמון ומול קורס מג"דים, איפה שלא היה צריך.

גאולה בוסידן: הילדים אמרו לי: אימא, די; די שנתיים, תחזרי הביתה.

גאולה בוסידן: אמרתי: לא, ילדים, אני חוזרת, אבל אנחנו ממשיכים.

גאולה בוסידן: ממשיכים.

גאולה בוסידן: חייבים לטהר את השם של עמית ואת השם של הלוחמים.

גאולה בוסידן: לא יכול להיות שמדינת ישראל תתעלם.

גאולה בוסידן: לא יהיה לנו שום דבר.

גאולה בוסידן: פנינו למי לא.

גאולה בוסידן: כולם הסכימו: כן, כן, כן.

גאולה בוסידן: טפחו לי על השכם ואמרו לי: גאולה, סבבה, הכול טוב.

גאולה בוסידן: טפחו לי על השכם.

גאולה בוסידן: אף אחד לא היה איתנו.

גאולה בוסידן: אנחנו כבר 18.6 שנים שאנחנו מנהלים את המלחמה.

גאולה בוסידן: הלכתי לסינמטק ביום הראשון שהקרינו את הסרט.

גאולה בוסידן: אני הייתי בסינמטק עם התמונה של עמית.

גאולה בוסידן: התחננתי לאנשים שבאו לצפות בסרט: חבר'ה, בואו תקשיבו לי, תשמעו את הסיפור.

גאולה בוסידן: שום דבר: לכי תפגיני מול הבית של אריק שרון.

גאולה בוסידן: אמרתי: מה קורה במדינה?

גאולה בוסידן: מה קורה?

גאולה בוסידן: התקלקלנו.

גאולה בוסידן: ואז הגיע הדיון בבג"ץ ונכנסה דורנר.

גאולה בוסידן: אמרתי: דורנר נכנסה, גמרנו, הלך המשפט.

גאולה בוסידן: ישב שם בכרי.

גאולה בוסידן: אתם יודעים מה הזוי?

גאולה בוסידן: שבכרי הביא איתו את כל החברים היהודיים שלו, ישראלים יהודיים שתמכו בו.

גאולה בוסידן: כשאני הייתי בעימות מולו בטלוויזיה, אתם יודעים מי הייתה שם ולא ראתה את הסרט כמוני?

גאולה בוסידן: הייתה שם גילה אלמגור, גילה אלמגור שבאה לתמוך בחופש הביטוי.

גאולה בוסידן: ואני אומרת לכם, חברים, זה חופש הביזוי.

גאולה בוסידן: אני קוראת לזה: שיימינג.

גאולה בוסידן: עשו לי שיימינג בחסות בג"ץ.

גאולה בוסידן: כשאנחנו קוראים בעיתון על איזה שיימינג שעשו לילד בבית ספר, אנחנו מזדעזעים: עשו שיימינג לתלמידים בבית הספר, וואו.

גאולה בוסידן: הרשתות גועשות.

גאולה בוסידן: 18.6 שנים עושים לנו שיימינג.

גאולה בוסידן: אף אחד לא מעז לקבל – איפה האומץ?

גאולה בוסידן: איפה האומץ?

גאולה בוסידן: עמית תוך חמש דקות היה בחוץ.

גאולה בוסידן: הלך להילחם.

גאולה בוסידן: הוא ידע שאולי הוא לא יחזור משם.

גאולה בוסידן: איפה האומץ שלכם?

גאולה בוסידן: היינו אצל היועץ המשפטי לממשלה, אצל וינשטיין, הוא אמר לי: גאולה, מבטיח לך, תוך חודשיים תהיה החלטה.

גאולה בוסידן: אתם יודעים אחרי כמה זמן הגיעה ההחלטה שלו להמשיך להקרין את הסרט?

גאולה בוסידן: שלוש שנים.

גאולה בוסידן: שלוש שנים שלמות.

גאולה בוסידן: יושבות פה נשים.

גאולה בוסידן: אני רוצה להקשיב איך אתן מרגישות שרוצחים לכן.

גאולה בוסידן: גם הוא נהרג בקרב, גם היינו הומניים, גם נתתי את הבן שלי.

גאולה בוסידן: איפה אתם?

גאולה בוסידן: פנינו למדינה.

גאולה בוסידן: אף אחד.

גאולה בוסידן: שקט מוחלט.

גאולה בוסידן: היחידה, היחידה שנתנה הצהרה לתקשורת זאת הייתה לימור לבנת.

גאולה בוסידן: היחידה.

גאולה בוסידן: ואני רוצה לומר לכם עכשיו בצורה באמת שלא ניתנת לשתי החלטות: יש שתי אפשרויות – או שאתם איתנו, אבל להיות איתנו זה לא להגיד: גאולה, איזו אימא גבורה; וואי, איזו אימא אמיצה.

גאולה בוסידן: שמעתי את זה.

גאולה בוסידן: שמעתי את זה מרמטכ"לים.

גאולה בוסידן: עברנו חמישה רמטכ"לים, ארבעה יועצים משפטיים לממשלה שגלגלו את זה אחד לשני.

גאולה בוסידן: אף אחד לא קיבל החלטה.

גאולה בוסידן: אף אחד.

גאולה בוסידן: רז ניזרי אמר לי בישיבה: גאולה, מה יגידו בעולם?

גאולה בוסידן: אמרתי לו: מה שיגיד בעולם תלוי מה שאנחנו נעשה.

גאולה בוסידן: אבל היינו פחדנים.

גאולה בוסידן: המדינה הייתה פחדנית.

גאולה בוסידן: המדינה צריכה ללמוד מהחיילים שלה.

גאולה בוסידן: אם תלכו לבית העלמין ותראו למעלה מ-23 לוחמים ששוכבים שם, אתם תהיו אמיצים לקבל החלטה להפסיק את הסאגה הזאת.

גאולה בוסידן: 18.6 שנים אין לי שקט.

גאולה בוסידן: הסגר הזה מקשה עליכם, קשה לכם לראות את הנכדים, את הילדים.

גאולה בוסידן: אבל זה ייקח חצי שנה, שנה או שנתיים.

גאולה בוסידן: אני, לדאבוני, לעולם לא אראה את עמית.

גאולה בוסידן: אבל אני אגן על שמו ועל כבודו.

גאולה בוסידן: זה הזמן שלכם, או שאתם איתנו לא במילים.

גאולה בוסידן: אתם איתנו במעשים.

גאולה בוסידן: תקבלו החלטה גם להעמיד אותו למשפט אבל לאסור באיסור מוחלט להקרין את הסרט.

גאולה בוסידן: אני רוצה לסמוך עליכם שמפה, מכם תצא תורה.

גאולה בוסידן: מפה תצא תורה לעם ישראל.

גאולה בוסידן: וזה תלוי רק בכם ובהחלטה שלכם.

גאולה בוסידן: אני רוצה להרגיש שאני מדברת לחברי הוועדה אמיצים, נחושים, שקצת הבינו את מה שאני מרגישה.

גאולה בוסידן: כי עמית חסר לי כל שנייה.

גאולה בוסידן: ואני מאוד מבקשת מכם, אדוני היושב-ראש וחברי הוועדה, אני מבקשת היום לקבל החלטה שאתם איתנו.

גדעון סער: תודה, גאולה.

גדעון סער: נגעת לליבנו ואנחנו היום נקבל החלטה, בעזרת השם.

גדעון סער: אני רוצה עכשיו, מאחר שהזמן אוזל, להתחיל בנוהל קצת שונה.

גדעון סער: אני אפשר לחבר הכנסת ואז לנציג חיצוני לפי הסדר.

גדעון סער: וראשון הדוברים – חבר הכנסת יאיר גולן, בבקשה.

יאיר גולן: אדוני היושב-ראש, תודה רבה.

יאיר גולן: אני לא רוצה להביע את דעתי.

יאיר גולן: אני רוצה לתת עדות על מה שהיה במחנה הפליטים.

יאיר גולן: בקרב בג'נין השתתף גדוד 932 של חטיבת הנח"ל ופלוגת הסיור החטיבתית.

יאיר גולן: פיקדתי באותו זמן על החטיבה.

יאיר גולן: הייתי המפקד הבכיר הראשון שנכנס לתוך מחנה הפליטים.

יאיר גולן: ראיתי את הלחימה מקרוב.

יאיר גולן: הייתי עם החוליות הקדמיות ביותר בזמן הלחימה.

יאיר גולן: אני רוצה לומר לך, אני רוצה לומר פה לכל המשתתפים בדיון: צה"ל נלחם במחנה הפליטים ג'נין בצורה ראויה להערכה, על פי הסטנדרטים המוסריים הגבוהים ביותר האפשריים.

יאיר גולן: הפעלת הכוח במחנה הפליטים הייתה מדודה וזהירה.

יאיר גולן: למרות שעמד לרשותנו גדוד טנקים שלם, הוא כמעט ולא ירה.

יאיר גולן: מסוקי קרב ירו בצורה מדויקת ולאחר עשר בדיקות שבאמת המטרה היא זו המטרה.

יאיר גולן: תוך כדי הלחימה נתקלנו באזרחים.

יאיר גולן: כל האזרחים, בלי יוצא מן הכלל, טופלו בצורה הגונה וראויה, כולל הספקת מים ומזון.

יאיר גולן: לא ראיתי מקרה אחד מאף אחת מהיחידות – גולני, שייטת, חטיבה 5, חטיבת הנח"ל – לא ראיתי מקרה אחד של חריגה מהוראות הפתיחה באש, של חריגה מטוהר הנשק.

יאיר גולן: ולכן אני אומר חד-משמעית: התיאור של מוחמד בכרי הוא שקרי, מגמתי.

יאיר גולן: ומדינת ישראל חייבת לעמוד מאחורי כל הלוחמים, כל הלוחמים, שנלחמו בקרב בג'נין.

יאיר גולן: ואני קובע קטגורית: הם עשו את מלאכת הלחימה על פי הסטנדרטים המוסריים הגבוהים ביותר האפשריים.

גדעון סער: תודה רבה, חבר הכנסת יאיר גולן.

גדעון סער: נציג צה"ל בדיון, אני מבין, אלוף אהרון חליוה, ראש אמ"ץ, נמצא איתנו?

שמואל לטקו: כן.

גדעון סער: בבקשה, האלוף.

אהרון חליוה: שומעים אותי?

גדעון סער: שומעים אותך עכשיו.

גדעון סער: כעת שומעים אותך.

גדעון סער: בבקשה, האלוף.

גדעון סער: שלום לכולם.

גדעון סער: אני לא אאריך בדברים.

גדעון סער: נראה לי שהדברים מאוד ברורים.

גדעון סער: תוארו גם על ידי חבר הכנסת גולן מתוך המחנה וגם על ידי אריה וישראל, והדברים ברורים.

גדעון סער: סך הכול צה"ל והרמטכ"ל, כמו קודמיו, מזדהה מאוד עם המאבק של הלוחמים והמשפחות.

גדעון סער: הוא כבר אמר להם וגם כתב מכתבים בעניין, במיוחד ליועץ המשפטי לממשלה, שהוא מתכוון לסייע למאבק שלהם ככל יכולתו.

גדעון סער: ברור שיש כאן חשיבות עליונה מאוד להגן על שמם הטוב של צה"ל ולוחמיו ולתת גיבוי ותמיכה מלאים, בטח שאנחנו חושבים שהם צודקים.

גדעון סער: אני גם רוצה להדגיש פה שהרמטכ"ל עמד על שלוש תכליות שעומדות במאבק נגד הסרט והקרנתו.

גדעון סער: אחת – לתקן את העוול החמור שגרם הסרט ללוחמים לאורך שנים רבות.

גדעון סער: שתיים – חשוב מאוד גם כן תיקון הרושם המופרך שיוצר הסרט ביחס לפעילותו של צה"ל כולו, בטח בלחימה בשטח בנוי שתוארה כאן היטב עכשיו.

גדעון סער: ואני חושב שיש כאן גם משמעות גדולה מאוד להצהרה ברורה ללוחמי ההווה והעתיד שצה"ל יגבה אותם ועומד מאחוריהם, בטח כשראוי.

גדעון סער: ואני רוצה לסיים בהקשר הזה, בלי לתאר פה את כל האופן שבו אנחנו מקיימים את הקשר עם הלוחמים והנציגים של חטיבה 5 ושאר הכוחות, דווקא בציטוט מדברי הרמטכ"ל בנאום בבה"ד-1 בקצרה שאומר: "אסור שחופש הביטוי יאפשר את חופש הביזוי ואסור שיפשיט את חיילינו מהגנה.

גדעון סער: שלחנו את החיילים להגן על מדינת ישראל.

גדעון סער: תורה של מדינת ישראל להגן עליהם בתמורה.

גדעון סער: תדע כל אם שמסרה את גורל בנה בידיי מפקדים שייתנו לו גיבוי כשראוי.

גדעון סער: " תודה לכם.

גדעון סער: תודה רבה.

גדעון סער: חבר הכנסת אבי דיכטר, בבקשה.

אבי דיכטר: תראו, אני חושב שכולנו מיושרים על העובדות.

אבי דיכטר: למעט מקום אחד, וזה הסרט.

אבי דיכטר: אגב, גם בזירה הפלסטינית מכירים את העובדות.

אבי דיכטר: אני זוכר את הפרסום הראשוני שיצא תוך כדי הקרב: בית טבח, 300 הרוגים, יותר מ-300 הרוגים.

אבי דיכטר: זה היה הסיפור שיצא, ולא במקרה.

אבי דיכטר: ואחד הדברים אולי היותר חשובים באותה עת במקביל, כמובן, ללחימה היה להגיע לעובדות כפי שהם יודעים אותן, בצד הפלסטיני.

אבי דיכטר: ובאמת בצורה מודיעינית מהירה מאוד, הצלחנו להביא את רשימת ההרוגים הפלסטינים בג'נין – 56 שמות.

אבי דיכטר: עברנו מהר מאוד על השמות כדי לראות במי מדובר.

אבי דיכטר: רובם המכריע מחבלים מוכרים.

אבי דיכטר: תמיד צריך לקחת בחשבון שיש כאלה שנהרגים ואתה לא יודע שהם מחבלים.

אבי דיכטר: בבדיקה לאחור אתה מזהה את הקשר שלהם.

אבי דיכטר: זו העובדה.

אבי דיכטר: הייתי אומר במילים יותר עממיות: קלקלנו לפלסטינים את הסיפור.

אבי דיכטר: אבל כשאי-אפשר למכור סיפור בדיה, עושים עליו סרט.

אבי דיכטר: סרט יותר קל.

אבי דיכטר: סרט עובר חלק יותר בגרונם של אנשים מסוימים.

אבי דיכטר: ובשם חופש הביטוי ובשם דברים באמת נעלים, דמוקרטיים, ערכיים, חשובים מאוד – לא רלוונטיים לסיפור הזה.

אבי דיכטר: תראו, הכנסת שלנו רק לפני שתיים העבירה חוק.

אבי דיכטר: אחרי שהיא זיהתה את פרצופה האמיתי של הרשות הפלסטינית, שמשלמת משכורות למחבלים, העבירה חוק ברוב של 87 חברי כנסת.

אבי דיכטר: 87 חברי הכנסת תמכו בקיזוז כספי טרור מהרשות הפלסטינית.

אבי דיכטר: אנחנו עכשיו עם בעיה אמיתית שלנו.

אבי דיכטר: היא לא רק של המשפחות; היא לא רק של הלוחמים; היא לא רק של צה"ל – היא שלנו, של מדינת ישראל, של עם ישראל.

אבי דיכטר: לא ייתכן, לא ייתכן שבמדינת ישראל, לדעתי, מעבר למדינת ישראל, אבל בוודאי במדינת ישראל, לא ייתכן שאדם כלשהו יפיק סרט, יקרין אותו חזור והקרן כשברור לחלוטין שזה סרט מגמתי, פרובוקטיבי להכפשת צה"ל, לוחמי צה"ל, מדינת ישראל.

אבי דיכטר: הוועדה הזו, לדעתי, לא יכולה לסיים את הדיון בלי הצהרה חד-משמעית, שאנחנו קוראים לעצירת הקרנה של הסרט הזה בכל מקום שהוא, בוודאי בתחומי מדינת ישראל.

אבי דיכטר: והיה שבית המשפט יחשוב אחרת, אנחנו נצטרך לשבת ולנסח חוק שיחייב את בית המשפט לפסוק בהתאם לחוק ולא בהתאם לדברים אחרים מכל שיקול שלא יהיה.

אבי דיכטר: תודה רבה.

גדעון סער: תודה רבה, חבר הכנסת דיכטר.

גדעון סער: חבר הכנסת עוזי דיין ואחריו – פרופ' יובל אלבשן.

עוזי דיין: תודה רבה ליושב-ראש, תודה רבה לאלעזר שטרן שיזם את הדיון הזה.

עוזי דיין: הדיון מתקיים כאן בוועדה, דרך אגב, באיחור די ניכר לדיון מהיר.

עוזי דיין: אבל טוב שהגיע.

עוזי דיין: אני מסכים עם כל מה שנאמר.

עוזי דיין: ואני בכלל מציע להתקדם ולא לעסוק להמשיך לשכנע את המשוכנעים.

עוזי דיין: אנחנו השתכנענו.

עוזי דיין: עכשיו זה שימשיכו לשכנע אותנו זה לא יעזור.

עוזי דיין: עכשיו, השאלה היא: מה עושים?

עוזי דיין: הבעיה המשפטי היא לא פשוטה, היא סבוכה, בגלל שיש כבר החלטה של בג"ץ וזה עוסק בנושא משפטי לא פשוט.

שמואל לטקו: סליחה, עוזי, יש איזו בעיה טכנית שאין לך מיקרופון.

שמואל לטקו: פה הצד שלא שומעים, אז בוא תתחלף רגע עם מישהו.

עוזי דיין: הבעיה המשפטית היא לא פשוטה, היא סבוכה, בגלל שיש כבר החלטה של בג"ץ ויש עמדות שונות של גורמים משפטיים.

עוזי דיין: ולכן זו לא סיבה להירתע, אלא זו סיבה להביא את הסאגה הזאת לידי סיום.

עוזי דיין: ואיך אני מציע לעשות את זה?

עוזי דיין: אני חושב שדבר ראשון צריך, כפי שאמר היושב-ראש, שלוועדה תהיה החלטה חדה וברורה בעניין הזה.

עוזי דיין: והחלטה של הוועדה צריכה לכלול את האיסור של ההקרנה ושל ההפצה של הסרט.

עוזי דיין: הדבר השני הוא שאנחנו צריכים לשכנע, לדעתי, שני גורמים שיתמכו בזה בתור התחלה: אחד זה היועץ המשפטי לממשלה, שעמדתו לא – כמו שנאמר פה; דבר שני זה את יושב-ראש הוועדה שלנו, שעמדתו שונה.

עוזי דיין: ואני מציע שנעשה את זה, אחד, על ידי החלטה של הוועדה.

עוזי דיין: ודבר שני, אני הכנתי איזשהו נוסח של חברי כנסת שמתחייבים לעמדה כזאת, קוראים ומתחייבים לעזור במידת יכולתם.

עוזי דיין: הדבר השלישי והאחרון הוא למצוא מי שצריך להיות האופרטור שעוסק בזה.

עוזי דיין: לעדתי, יש לזה כתובת אחת בלבד, והיא שר הביטחון.

עוזי דיין: אני כתבתי לו מכתב.

עוזי דיין: עוד לא קיבלתי תשובה.

עוזי דיין: אבל אני חושב שאנחנו צריכים לצאת, גם כוועדה וגם כחברי הכנסת, גם כאלה שלא בוועדה, בקריאה – אני לא אקריא את כל המכתב שאני מציע לחתום עליו, אלא רק את ארבע השורות, שלוש שורות האחרונות: "אנחנו קוראים לשר הביטחון לעמוד בראש מהלך לאומי-ביטחוני - - - למנות גורם מוסמך שיפעל בנושא, ירכז ויתאם את כל הפעולות הדרושות עד טיהור מלא של שמם של הלוחמים ושל צה"ל ואיסור הקרנת הסרט בישראל והפצתו.

עוזי דיין: " אני מעריך ומקווה שלחץ מסך הכול כזה יביא או באינסטנציה שזה נדון עכשיו או כשזה יגיע לבג"ץ – לדעתי, די ברור שזה יגיע – למצב הזה.

עוזי דיין: אנחנו צריכים גם – עוסקים בזה, יש לפחות שתי דמויות שחוות דעת חדה שלהן עד הסוף תעזור: האחד – אהרון ברק; השני – אליקים רובינשטיין.

עוזי דיין: יש כמובן עוד, אבל צריך איזשהו משקל שגם בג"ץ כשהוא דן בזה וגם כרגע האינסטנציה המשפטית יעשו את זה ולא יתספקו, כי הבעיה כיום היא שהמשפט שכרגע מתנהל, גם אם הוא עובר בסדר וגם אם פוסקים הכול, אז כל מה שהצד השני צריך לעשות – אני אומר את זה כי זה לא טוב – זה להוציא את חמש השניות שהסגן אלוף מופיע בהן וכו' ולהשמיט את העניין.

עוזי דיין: או בית המשפט אומר מפורשות שהוא אוסר על הקרנה ועל ההפצה.

עוזי דיין: אם הוא לא עושה את זה, ורק אומר:

עוזי דיין: הסרט במצבו הנוכחי וכו' – אז יש דרך קלה לעקוף את זה.

עוזי דיין: זה מה שאנחנו צריכים לעשות.

עוזי דיין: הדבר הזה הוא בידינו ואין סיבה שזה ייקח - - -

גדעון סער: תודה, חבר הכנסת דיין.

גדעון סער: פרופ' אלבשן ואחריו – חברת הכנסת שקד.

יובל אלבשן: כן.

יובל אלבשן: אני אעשה את זה בקצרה מאוד.

יובל אלבשן: אני אדבר טלגרפית.

יובל אלבשן: אני לא מסכים לטיעון שיש לנו פה בעיה של חופש ביטוי.

יובל אלבשן: אין לנו בעיית חופש ביטוי.

יובל אלבשן: אין לנו פה בעיית חופש ביטוי משני טעמים.

יובל אלבשן: ואם אני גורם מסוים, ואני מסכים עם מה שעוזי אמר כרגע, שלא עושה את עבודתו נאמנה – אני עם בית המשפט אף פעם לא מתגולל – אבל זה היועץ המשפטי לממשלה שיושב שם, שעד שהוא שלח נציג, הנציג יושב כמו - - - והוא לא עושה את מה שהוא אמור לעשות.

יובל אלבשן: ומה שהוא אמור לעשות הוא להגיד את הדבר הבא: אין פה בכלל בעיית חופש ביטוי.

יובל אלבשן: זה לא שם טוב מול חופש ביטוי.

יובל אלבשן: חופש ביטוי, ויושב-ראש הוועדה יודע את זה טוב כמוני, חופשי הביטוי בא להגן על מלחמה בין גרסאות האמת.

יובל אלבשן: ברגע שהוכח שאין פה גרסאות של אמת, אלא יש שקר מוחלט מול גרסאות אמת, אז אין פה בכלל שאלת חופש ביטוי ואין שום מניעה, בעיניי ולא רק בעיניי, אלא גם בעיניי השמות שכרגע ציין עוזי, למנוע לגמרי את הקרנת הסרט פה בישראל.

יובל אלבשן: מה גם, וזאת הנקודה השנייה, שחופש ביטוי אנחנו אומרים כשיש לנו הבדל בין מניעה מוקדמת, צנזורה, לבין ענישה מאוחרת.

יובל אלבשן: אנחנו כבר, לצערי הרב, אחרי 17 שנים שבתי המשפט וגם אנשים לא אמיצים מספיק בקהילת המשפט לעמוד כלפי חוץ, נתנו לזה כבר לרוץ, אז אין לנו פה מניעה מוקדמת.

יובל אלבשן: אין לנו צנזורה.

יובל אלבשן: יש לנו פה סוג של ענישה מאוחרת.

יובל אלבשן: ולכן האמירה צריכה להיות שאין לנו פה בעיה משפטית של פגיעה בחופש הביטוי.

יובל אלבשן: אין.

יובל אלבשן: חופש הביטוי לא חל על אמירות מהסוג הזה ברגע שבית המשפט קבע שמדובר בשקרים, והוא קבע את זה.

יובל אלבשן: ולכן יכולה לצאת דרישה.

יובל אלבשן: ומה שעושה עורך דין נבות תל-צור, שצריכים להצדיע לו, הוא מעשה נכון מבחינה משפטית, לא רק מוסרית ולא רק ישראלית, אלא משפטית-ליברלית.

יובל אלבשן: מה שעושים פה זה לגמרי לא חופש ביטוי.

יובל אלבשן: זה בדיוק הפוך.

יובל אלבשן: זה חותר תחת חופש הביטוי.

יובל אלבשן: ולכן אפשר להוציא דרישה למנוע לא רק את חמש השניות, אלא בכלל למנוע את המשך הקרנת הסרט דווקא מתוך חופש הביטוי.

יובל אלבשן: זהו בטלגרפיה.

גדעון סער: תודה רבה, פרופ' אלבשן.

גדעון סער: יישר כוח על תמצות הדברים.

גדעון סער: חברת הכנסת איילת שקד ולאחריה – נציג משרד המשטים דרור גרניט.

איילת שקד: תודה, אדוני היושב-ראש.

איילת שקד: אני נדרשתי לסוגיה הזאת כשהייתי שרת משפטים.

איילת שקד: נפגשתי עם כספי וארגנו בעקבות זה פגישה עם היועץ המשפטי לממשלה כדי לרתום אותו לסיפור הזה.

איילת שקד: אני מבינה גם ממה שאמר פרופ' גם ממה שאני יודעת מכספי שהם מרגישים שבעצם בכירי משרד המשפטים אינם מביעים את העמדה הנחרצת שהייתה מצופה מהם.

איילת שקד: ולכן אני מבקשת מיושב-ראש הוועדה שבואו נשמע, אם יש כאן נציג של היועץ המשפטי לממשה - - -

גדעון סער: יש.

גדעון סער: ידבר אחרייך.

איילת שקד: מי נמצא?

גדעון סער: דרור גרניט מייעוץ וחקיקה.

איילת שקד: אוקיי.

איילת שקד: אז נשמע מדרור את העמדה של היועץ המשפטי לממשלה.

עוזי דיין: היועץ המשפטי כתב את עמדתו והיא לא מספיק חדה.

איילת שקד: כן.

איילת שקד: אני יודעת.

איילת שקד: אני חושבת שלדיון הזה יש ערך רב גם בעזרה מול בית המשפט.

איילת שקד: אני ראיתי גם את השופט בדימוס צבי סגל.

איילת שקד: כדאי גם לשמוע את עמדתו.

איילת שקד: אני חושבת שיש מעט מאוד נושאים שיש בהם קונסנזוס מוחלט בין שמאל לימין, בין שמרנים לאקטיביסטים.

איילת שקד: אין פה בכלל מחלוקת על כך שיש כאן לשון הרע, דיבה, שחיילי צה"ל הקריבו את חייהם כדי לא להרוג חפים מפשע.

איילת שקד: ולכן אנחנו צריכים לעשות כל מה שניתן כדי להמשיך במאבק הזה, בין אם באמת לקבל החלטה כפי שאמר היושב-ראש, החלטה שיכולה אולי לעזור לבית המשפט, בין אם זה לחדד, לדרוש מהיועץ המשפטי לממשלה לחדד את עמדתו, ובין אם זה כפי שאמר חבר הכנסת דיכטר.

איילת שקד: ואם זה לא יעזור, ללכת להליך חקיקה.

איילת שקד: ממה שזכור לי, בקדנציה הראשונה שלי כחברת הכנסת יוני שטבון ניסה אז לקדם הליך חקיקה.

איילת שקד: אני חושבת ששוב הפתרון הנכון יהיה עם פסיקה.

איילת שקד: וזה, מה שנקרא, דרך המלך.

איילת שקד: אנחנו בהחלט צריכים להשקיע את כל המאמצים הפרלמנטריים, הציבוריים והמשפטיים כדי שבית המשפט יעשה צדק.

איילת שקד: תודה.

גדעון סער: תודה רבה, חברת הכנסת שקד.

גדעון סער: האם כבר דרור גרינט על הקו?

שמואל לטקו: עדיין לא.

גדעון סער: עדיין לא?

גדעון סער: אז בבקשה תסדרו את זה.

גדעון סער: בינתיים, חבר הכנסת בוגי יעלון, בבקשה, ואחריו – חברת הכנסת מיכל קולטר-וונש.

משה יעלון: בוקר טוב.

משה יעלון: אני את הקרב בג'נין מכיר היטב משום שבמבצע "חומת מגן" הייתי סגן הרמטכ"ל והגעתי לשטח מדי יומיים.

משה יעלון: ואת כל מה שנאמר כאן על ידי נציגי הלוחמים, אריה וישראל, אני מאשר כעובדות, גם חבר הכנסת יאיר גולן העיד כמח"ט הנח"ל באותה תקופה.

משה יעלון: אני מאשר לחלוטין.

משה יעלון: ואני זיהיתי מייד לקראת סיום הקרב את מה שנקרא עלילת הדם תחת הכותרת "הטבח בג'נין" שלא היה ולא נברא.

משה יעלון: איך אפשר לדבר על טבח עם המספרים שציין כאן חבר הכנסת אבי דיכטר?

משה יעלון: נהרגו בקרב בג'נין, ככל שאני יודע, 53 מחבלים ולנו – 23 לוחמים.

משה יעלון: על איזה טבח מדובר?

משה יעלון: ולכן מייד לאחר גמר הקרב, זה היה יום הזיכרון באותה שנה, אחרי הטקס בקריית שאול, לקחתי צוות טלוויזיה אמריקני לשטח לראות את מה שהוגדר כטבח ואפילו כבר הייתה של נציג האו"ם טריה לארסן להקים ועדת חקירה.

משה יעלון: טוב, זה הוזם מייד.

משה יעלון: כל מי שראה את השטח, כל מי שנפגש עם האנשים יחד איתי, הבין שלא היה טבח.

משה יעלון: אחד האנשים הצוות הזה פגש היה מנהל בית החולים, שהודה לי בנוכחות ראש המת"ק שלנו שם, על אספקה של בלוני חמצן, של תרופות.

משה יעלון: לא הייתה שום בעיה.

משה יעלון: ולכן כשראיתי את ההופעה שלו בסרט היה לי ברור שזה מפוברק.

משה יעלון: זה המשך לעלילת הדם של הטבח בג'נין.

משה יעלון: ולכן אני מזדהה לחלוטין עם המלחמה שמנהלים פה הלוחמים וגם המשפחות השכולות, שגאולה בוסידן מייצגת כאן, 23 משפחות שכולות.

משה יעלון: ואני אומר לכם מכאן, קודם כול, מבחינתנו כחברי כנסת, כאזרחי מדינת ישראל: אנחנו לא זקוקים לטיהור שמכם; אנחנו מאמינים, אנחנו יודעים, מבחינתנו, שמכם ושמם של הנופלים והפצועים, טהור ולא מזוהם.

משה יעלון: אבל אי-אפשר להתעלם מזה שיש לנו פה אירוע שמכתים את שם הלוחמים, שמכתים את שמו של צה"ל ואת שמה של מדינת ישראל.

משה יעלון: אותו סרט ארור "ג'נין ג'נין" שהוא המשך עלילת הדם.

משה יעלון: ולכן אני חושב שעצם הישיבה הזו כאן היא הזדמנות שמכאן תצא קריאה קודם כול שנותנת גיבוי מלא ללוחמים, למשפחות כמובן.

משה יעלון: ואנחנו צריכים מכאן לעשות כל שלאל ידינו ובסמכותנו, כולל חקיקה, כדי לסיים את הסאגה הזאת.

משה יעלון: זו כבר לא שאלה של חופש ביטוי.

משה יעלון: זה באמת חופשי שיסוי ועלילה.

משה יעלון: ולכן אנחנו צריכים לעשות כל מה שלאל ידינו ובסמכותנו כדי לסיים את הסאגה הזו כמה שיותר מהר.

גדעון סער: תודה, חבר הכנסת יעלון.

גדעון סער: חברת הכנסת קוטלר-וונש, בבקשה.

מיכל וונש: תודה רבה, אדוני היושב-ראש.

מיכל וונש: אני רוצה להתחבר לסיפא של דבריו של פרופ' אלבשן, וזה אכן אין פה בעיה של חופש ביטוי.

מיכל וונש: מה שיש פה זה הזדמנות מאוד חשובה להבין את הניצול לרעה של הדין הבין-לאומי ושל זכויות האדם.

מיכל וונש: זאת פעם הראשונה בעצם היישום של ההכרזה בדרבן ב-2001 שמדינת ישראל פספסה שיש לוחמה חדשה שמשתמשת במשפט, בדין הבין-לאומי ובזכויות האדם בזירה אחרת של מלחמה.

מיכל וונש: ובעוד אנחנו מתכוננים למלחמות, כפי שאנחנו יודעים, בטח ובטח בוועדת החוץ והביטחון, בצורה של לוחמה של ביטחון, פה יש לוחמה אחרת לחלוטין.

מיכל וונש: מדינת ישראל נעדרת מהזירה.

מיכל וונש: לא סתם זה באיחור של 19 שנה.

מיכל וונש: מכיוון שאנחנו באיחור של 19 שנה מהבנה של הכרזת המלחמה בדרבן שמיושמת.

מיכל וונש: אני יכולה לומר לכם גם בדוח גולדסטון זה יישום של אותם עקרונות.

מיכל וונש: לוחמה אחרת לחלוטין.

מיכל וונש: היא לוחמה על התודעה, וגם מה שאנחנו הולכים עכשיו לחוות אל מול ICC.

מיכל וונש: חייבים להבין שמתקיימת מלחמה נוספת.

מיכל וונש: מדינת ישראל כרגע נעדרת מהזירה הזאת.

מיכל וונש: היא לא פיתחה את הכלים, את הידע, את ההבנה של הדין הבין-לאומי ההומניטרי.

מיכל וונש: היא לא פיתחה את היכולת כפי שצריך.

מיכל וונש: ופה המקום אולי לקרוא, מוועדת החוץ והביטחון, לפתח גם את הידע הזה וגם את ההבנה הזאת וגם את ההבנה שבעצם מקעקעים, משתמשים בזכויות האדם על מנת לקעקע את זכויות האדם, לרבות את חופש הביטוי.

מיכל וונש: אני חושבת שיש קריאה מאוד חשובה למעבר לקריאה הספציפית, מכיוון שזה לא רק נושא של הסרט.

מיכל וונש: הסרט הוא רק מיקרוקוסמוס של בעיה הרבה יותר גדולה אל מולה נצבת מדינת ישראל.

מיכל וונש: סכנה ממשית בקרב על התודעה כשאנחנו לא מתייצבים במלחמה על התודעה, ואנחנו נעדרים מהשיח בזירה הבין-לאומית.

מיכל וונש: זה בא לידי ביטוי גם אל מול המאבק, כפי שאמרתי, ב-ICC, וגם אל מול מאבקים נוספים שצפויים לנו וקורים בקמפוסים ברחבי העולם בכל שנה בשנה.

מיכל וונש: והגיעה העת והקריאה מהוועדה הזאת תהיה שמדינת ישראל כן תפנים ותבין את הכלים הללו וגם תשתמש בהם או תאשרר אותם.

מיכל וונש: כמי שמשחקת במשחק בעצם יוצאת קירחת מכאן ומכאן.

מיכל וונש: מחד גיסא, היא מכפיפה את עצמה לדין הבין-לאומי, ומאידך גיסא, היא אינה משתמשת בהגנות שלו.

מיכל וונש: והקריאה הזאת מכאן תהיה מאוד משמעותית בכל ההקשרים שמאתגרים אותנו.

מיכל וונש: תודה רבה.

גדעון סער: תודה רבה, חברת הכנסת קוטלר-וונש.

גדעון סער: אני רוצה לסכם את הדיון ולהקריא מייד גם את נוסח הצעת החלטה שאני מציע שנצביע עליה, ולפי רוח הדברים, יכולה גם להתקבל פה-אחד.

גדעון סער: קודם כול, אני רוצה להודות לנציגי הלוחמים שנמצאים כאן.

גדעון סער: במלחמה נגד השקר אסור להתעייף.

גדעון סער: ואני רוצה לבטא ערכה על כך שאתם לא מתעייפים עם כל השלבים, את חלקם תיארתם, אבל כמובן שאי-אפשר לתאר את כל ה-18 השנים הללו בכמה דקות.

גדעון סער: אתם עושים משהו גדול מאוד, לפי דעתי.

גדעון סער: אני מרשה לעצמי להסתייג מדבר אחד: אני לא מקבל את הביטוי "לטהר" את השם של הלוחמים או של הנופלים, כי השם שלהם הוא טהור, והשקר הזה הוא ברור לכולנו.

גדעון סער: אבל בזה שאתם ממשיכים להילחם יש בזה כוח גדול מאוד לסלק את השקר הזה מהחיים שלנו ולהבהיר את העמדה הערכית של הציבור הישראלי.

גדעון סער: לצערי, נציג משרד המשפטים, מטעמים שלא ברורים לי, נמסר לי שהוא לא רוצה או לא מוכן לדבר.

גדעון סער: אינני יודע אם יש לזה תקדימים בוועדה.

גדעון סער: אנחנו בוודאי נתייחס לזה יחד עם ההחלטה שאנחנו נעביר ליועץ המשפטי לממשלה גם לסוגיה הזאת שהיא לא מובנית לי.

גדעון סער: אני רוצה רק לומר עוד משפט אחד או דבר אחד לפני שאני מקריא את הצעת ההחלטה.

גדעון סער: אני זוכר, אמרתי את זה בתחילת הדברים אבל מאוד תמצתי.

גדעון סער: ב-2002, סמוך לקרב בג'נין, היה ניסיון להקים ועדת חקירה בין-לאומית מטעם האו"ם לקרב הזה.

גדעון סער: והיה ברור לנו שזה חלק מאותו מאמץ פלסטיני שביסודו אותו נרטיב שקרי שהוא גם ביסוד הסרט.

גדעון סער: והיה אירוע לא פשוט, כי בתחילת הדברים שר החוץ דאז שמעון פרס נתן הסכמה בשיחה עם מזכ"ל האו"ם.

גדעון סער: ראש הממשלה אריאל שרון, זכרונו לברכה, גם לא היה מודע על ההסכמה הזאת.

גדעון סער: זה הגיע לישיבת קבינט הביטחוני.

גדעון סער: ובסופו של דבר, אני יצאתי בראש משלחת לאו"ם, שגם נפגשה עם מזכ"ל האו"ם, ב-2002 עם נציג משרד הביטחון אז היה כהנובסקי ואינני זוכר מי היה נציג משרד החוץ.

גדעון סער: בסופו של דבר, האו"ם, לא תאמינו, קיבל את עמדתנו שאין מקום לוועדת החקירה ולא הייתה ועדת חקירה בין-לאומית.

גדעון סער: אם מדינת ישראל גילתה את החשיבות שבניהול המערכה המדינית, נכון שזה היה בזמן אמת, ו-18 שנה זה לא אותו משקל, אבל צריך להמשיך.

גדעון סער: כמו שאמרתי, אסור להתעייף במאבק נגד השקר.

גדעון סער: אני רוצה להקריא הצעה שאני מבקש שנצביע עליה: ועדת החוץ והביטחון קיימה דיון בעניין סרט התעמולה השקרי "ג'נין ג'נין", שנקבע על ידי ערכאות שיפוטיות שיש בו משום לשון הרע על חיילי צה"ל.

גדעון סער: הוועדה קובעת כי הסרט הוא עלילת דם נגד צה"ל ולוחמיו, שפעלו למופת בג'נין במהלך מבצע "חומת מגן" באופן המוסרי ביותר, בהתאם לערכי צה"ל.

גדעון סער: עמדת הוועדה היא כי סרט תעמולה זה אינו ראוי להקרנה וכי יש לאסור את הקרנת הסרט בישראל.

עוזי דיין: יושב-ראש.

גדעון סער: כן.

עוזי דיין: אפשר להוסיף "להקרנה והפצתו"?

עוזי דיין: את המילה "והפצתו"?

גדעון סער: אני יכול להוסיף בסיפא: הקרנת הסרט והפצתו בישראל.

עוזי דיין: הקרנת הסרט בישראל והפצתו.

גדעון סער: כן.

גדעון סער: בסדר גמור.

גדעון סער: הוסף.

אלעזר שטרן: אם אפשר עוד משהו?

גדעון סער: בבקשה.

אלעזר שטרן: מכיוון שנציג משרד המשפטים לא כאן, ואנחנו לא יודעים מה בדיוק – גם משרד המשפטים איתנו.

אלעזר שטרן: האם אפשר לקבוע עוד דיון המשך, לראות, מעבר להמלצה שלנו?

גדעון סער: קודם כול, אמרתי, אנחנו נעביר את ההחלטה לידי היועץ המשפטי לממשלה.

גדעון סער: אני חושב שיושב-ראש הוועדה יהיה צריך לבוא איתו בדברים בעקבות ההחלטה הזאת.

גדעון סער: במידת הצורך, הוא יחליט על קיום דיון המשך.

עוזי דיין: גם יכול להיות שהוא יסכים וחותם על זה.

עוזי דיין: אז אין בעיה.

גדעון סער: אני חייב להגיד לך, חבר הכנסת דיין, שמעתי את ההערה שלך קודם.

גדעון סער: אני שוחחתי הבוקר עם יושב-ראש הוועדה.

גדעון סער: אמרתי לו מה עמדתי ומה אני אציע לוועדה בסוף הדיון.

גדעון סער: הוא לא חשב אחרת ממני.

עוזי דיין: בסדר גמור.

אבי דיכטר: למי הקריאה הזאת מופנית בדיוק, היושב-ראש?

גדעון סער: זו עמדת הוועדה.

גדעון סער: היא תופנה ליועץ המשפטי לממשלה, שהוא צד בהליך משפטי שמתקיים היום.

גדעון סער: ובוודאי מי שעוסק בכוח יכול להביא את זה לכל גורם רלוונטי.

 << דובר >> ישראל כספי: אנחנו מבקשים מהיועץ המשפטי להשלים את עמדתו.

 << דובר >> ישראל כספי: הקטע הזה חסר בעמדת המדינה.

 << דובר >> ישראל כספי: כל המטרה של הדיון, כמו מכתב ראש הממשלה אתמול, כמו עשרה מכתבים נוספים כל שלושה שרים, שהיועץ המשפטי, שמייצג את המדינה, לא את עצמו, יביא את עמדת המדינה, כפי שהובהר.

 << דובר >> ישראל כספי: אנחנו מברכים מאוד על הנוסח הזה.

 << דובר >> ישראל כספי: זו עמדת הממשלה.

 << דובר >> ישראל כספי: אנחנו מבקשים שהיועץ המשפטי יגיש השלמת עמדה לבית המשפט.

גדעון סער: בסדר גמור.

גדעון סער: אני מעמיד את הנוסח כפי שהקראתי אותו קודם, ובתיקון שעליו העיר חבר הכנסת דיין, להצבעה.

גדעון סער: מי בעד?

גדעון סער: מי מתנגד?

גדעון סער: מי נמנע?

גדעון סער: נתקבל.

גדעון סער: אני קובע שההחלטה התקבלה פה-אחד.

גדעון סער: אני מודה ללוחמים, מודה לחברי הכנסת שהשתתפו בדיון.

גדעון סער: הישיבה נעולה.